Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Erlijioaren irakasgaiari buruz María Roncesvalles Solana Arana andreak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Maria Roncesvalles Solana Arana andreak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuko Hezkuntzako kontseilariak Osoko Bilkuran ahoz erantzun dezan:

Ikusita erlijioaren irakasgaia legez ezarritako gutxienekora murriztuko dela laster, Nafarroako Gobernuko Hezkuntza Departamentuak bere garaian Katalunian, Euskadin eta Galizian hartutakoen gisako neurririk hartuko al du –legeak horretarako bidea ematen du– enplegurik ez suntsitzeko eta mugagabe kontratatuta dauzkan langileen lanpostuak bermatzeko?

Iruñean, 2022ko urtarrilaren 20an

Foru parlamentaria: M.ª Roncesvalles Solana Arana